《失题》
明代·释今摩

三十年来辅洞宗，悬河高论五更钟。纫兰久在千峰里，折蕙徒伤短日中。

书史尚怀当日节，山川难觅旧时踪。同门一恸寻常事，愁见丰狐举眼逢。

作者简介：今摩（一六二八—一六九八），字诃衍。番禺人。俗姓曾，名琮。天然函是禅师子。诸生。明桂王永历四年（一六五〇）受具雷峰，清圣祖康熙三十七年示寂。事见清宣统《番禺县续志》卷二七。